
        Către,

BIROUL PERMANENT 
AL 
CAMEREI DEPUTAȚILOR



Vă înaintăm, alăturat, raportul asupra Propunerii legislative pentru modificarea şi completarea Legii nr.189/1999 privind exercitarea iniţiativei legislative de către cetăţeni, transmisă spre dezbatere în fond Comisiei juridice, de disciplină și imunități cu adresa nr. Plx. 474 din 10 iunie 2026. 
	În raport cu obiectul și conținutul său, inițiativa legislativă face parte din categoria legilor organice.






PREŞEDINTE

Prof. Univ. Dr. Liviu-Bogdan CIUCĂ

 RAPORT
 asupra
Propunerii legislative pentru modificarea şi completarea Legii nr.189/1999 privind exercitarea iniţiativei legislative de către cetăţeni

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități, a fost sesizată spre dezbatere în fond, cu Propunerea legislativă pentru modificarea şi completarea Legii nr.189/1999 privind exercitarea iniţiativei legislative de către cetăţeni, trimisă cu adresa nr. Pl-x 474/2026 din 10 septembrie 2026, înregistrat cu nr.7c-13/598/11.06.2026.
Camera Deputaților este Cameră decizională, potrivit prevederilor art.75 din Constituția României, republicată și ale art.92 alin. (9) din Regulamentul Camerei Deputaților, republicat, cu modificările și completările ulterioare.
Senatul, în calitate de primă Cameră sesizată, a respins propunerea legislativă în ședința din ziua de 08 iunie 2026.
Consiliul Legislativ a avizat negativ propunerea legislativă, conform avizului nr.362 din 15.04.2026.
Consiliul Economic și Social a avizat negativ proiectul de lege, conform avizului nr. 2558 din 08.04.2026.
Comisia pentru drepturile omului, culte și problemele minorităților naționale a avizat negativ propunerea legislativă, conform avizului cu nr. 7c-6/513/23 iunie 2026.
Propunerea legislativă are ca obiect de reglementare modificarea şi completarea Legii nr.189/1999. Iniţiativa legislativă vizează susţinerea iniţiativei legislative cetăţeneşti şi prin semnătură electronică calificată, a validării susţinerilor de către Autoritatea Electorală Permanentă, precum şi a introducerii unui cadru adecvat de protecţie a datelor cu caracter personal. 
În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au examinat inițiativa legislativă în ședința desfășurată în data de 15 septembrie 2026.
[bookmark: _GoBack]La ședința Comisiei juridice, de disciplină și imunități deputații au fost prezenți conform listei de prezentă.
În urma dezbaterilor, membrii Comisiei juridice, de disciplină și imunități au hotărât, cu majoritate de voturi, să transmită plenului Camerei Deputaților un raport de respingere a Propunerii legislative pentru modificarea şi completarea Legii nr.189/1999 privind exercitarea iniţiativei legislative de către cetăţeni.
În raport cu obiectul și conținutul reglementării, inițiativa legislativă face parte din categoria legilor organice.

	Prof. Univ. Dr. Liviu-Bogdan CIUCĂ 

Ruxandra Dumitrașcu

